text: [{"text_idx": "#000004", "text": "I\u0301 Litava ver\u00f0a flo\u0301ttar tilvildarliga afturhildnir og u\u0301tsettir fyri pi\u0301ning, sigur altjo\u0301\u00f0a mannar\u00e6ttindafelagsskapurin Amnesty International i\u0301 ny\u0301ggjari fra\u0301grei\u00f0ing."}, {"text_idx": "#000005", "text": "Samb\u00e6rt Amnesty sny\u0301r ta\u00f0 seg um tu\u0301sundatals fo\u0301lk, sum ver\u00f0a afturhildin av myndugleikunum. Tey tykjast at ver\u00f0a tilvildarliga u\u0301tvald i\u0301 herna\u00f0arli\u0301knandi h\u00f8lum, har flo\u0301ttar fa\u0301a innivist i\u0301 skirvisligum bingjum."}, {"text_idx": "#000007", "text": "Amnesty sigur seg hava tosa\u00f0 vi\u00f0 ein ho\u0301p av flo\u0301ttum u\u0301r Kamerun, Demokratiska Ly\u0301\u00f0veldinum Kongo, Irak, Nigeria, Sy\u0301ria og Sri Lanka, sum hava greitt fra\u0301, at teir m.a. hava veri\u00f0 afturhildir o\u0301lo\u0301gliga og hava veri\u00f0 u\u0301tsettir fyri har\u00f0skapi."}, {"text_idx": "#000008", "text": "Ta\u0301 fo\u0301lk hava mo\u0301tm\u00e6lt atbur\u00f0in hja\u0301 vaktunum a\u0301 sta\u00f0num, hava vaktir svara\u00f0 aftur vi\u00f0 m.a. piparspray."}, {"text_idx": "#000009", "text": "Samb\u00e6rt Amnesty er ors\u00f8kin til, at myndugleikarnir i\u0301 Litava fara so illa vi\u00f0 flo\u0301ttunum, at teir royna at fa\u0301a flo\u0301ttarnar at fara heimaftur av s\u00e6r sja\u0301lvum. Hja\u0301 no\u0301gvum teirra ver\u00f0ur umso\u0301knin um fri\u00f0skjo\u0301l onganti\u0301\u00f0 vi\u00f0gj\u00f8rd."}, {"text_idx": "#000010", "text": "Amnesty leggur eisini myndugleikarnar undir at vera rasistiskar og vi\u0301sir a\u0301, at upplivingin hja\u0301 flo\u0301ttum, sum koma u\u0301r a\u0301\u00f0urnevndum londum er ein heilt onnur enn hja\u0301 teimum, sum koma u\u0301r Ukraina orsaka\u00f0 av kri\u0301gnum."}]